เรื่องร้องเรียน (ถนน) วันที่ 2023-04-07 12:54:49 — แขวงดินแดง เขตดินแดง กรุงเทพมหานคร
วันที่ 7 เมษายน พศ.2566 เวลา 12.20 น. รถของราชการของ กทม. คันสีขาวคันนี้ขับมาในเส้นตลาดดินแดงซึ่งมีร้านค้า คนเดินและแผงตลาดที่วางขายบางส่วนยังเก็บไม่หมดหรือเพื่อรอขายต่อช่วงเย็น เนื่องด้วย ดิฉันได้จูงมือลูกและเพื่อนมากินก๋วยเตี๋ยวที่ถนนเส้นตลาดดินแดง ขณะกำลังเดินกลับมีรถเลขทะเบียนคันดังกล่าวขับตามหลังมาพร้อมกับบีบแตรให้เราหลบ และเราก็หลบเพื่อชิดซ้ายเข้าไปชิดในร้านขายของให้แล้วและตรงนั้นมันเป็นจุดเลี้ยวขวาออกถนนประชาสงเคราะห์ได้แต่เขาไม่เลี้ยวขับตรงมาด้วยความเร็วที่ค่อนข้างเร็ว และเกือบเฉี่ยวชนเอาดิฉันและลูก ซึ่งแม่ค้าและคนในตลาดที่เห็นเหตุการณ์ต่างตะโกนต่อว่าคนขับรถคนนี้แต่เขาก็คงไม่ได้ยินหรือสนใจ การขับรถแบบนี้บนพื้นที่แออัดเพียงเพราะความหิวข้าวของคนในรถหรือเหตุผลอะไรก็ตาม ไม่สมควรเป็นอย่างมาก หากมีกล้องวงจรปิดตลอดถนนเส้นนั้น จะเห็นชัดเจนค่ะ *ถนนเส้นกลางตลาดดินแดง